মৃত্যু কামনাকারীকে উদ্দেশ্য করে অমিতাভ, ‘ঠোক দো শালে কো’
৩০ জুলাই ২০২০ ১১:৩৪:৫৭
করোনায় আক্রান্ত হয়ে মুম্বাইয়ের নানাবতী হাসপাতালে দিন কাটাচ্ছেন ‘বলিউড শাহেনশাহ’ অমিতাভ বচ্চন। এর মধ্যেও সামাজিক যোগাযোগমাধ্যমে সক্রিয় রয়েছেন ‘বিগ-বি’। প্রতিদিনই নিজের লেখা পোস্ট করছেন, লিখছেন ব্লগও। তার মনের অবস্থাও কখনো কখনো তুলে ধরছেন তিনি।
‘বিগ-বি’র অসুস্থতার সংবাদ প্রচারিত হওয়ার পর থেকেই ভক্তরা তার আরোগ্য কামনা করে চলেছেন। সেই অনুরাগীদের কৃতজ্ঞতা জানাতে ভুলছেন না তিনি। তবে তার ‘অশুভাকাঙ্ক্ষী’ও যে নেই তা নয়। এমনই এক ব্যক্তি সম্প্রতি অমিতাভের পোস্টের নিচে কমেন্টে তার মৃত্যু কামনা করেন। এতে বেজায় ক্ষুব্ধ হন অমিতাভ। মৃত্যু কামনাকারী সেই ব্যক্তিকে কড়া ভাষায় জবাবও দেন তিনি।
অমিতাভ লিখেন, “মিস্টার অ্যানোনিমাস, তোমার বাবার নামও তো দেখছি লেখা নেই। মনে হয় তুমি জানই না তোমার বাবা কে। দু’টো জিনিস হতে পারে। হয় আমি বাঁচব, না হয় মরে যাব। যদি মরে যাই, তবে এই কুৎসিত কথাগুলো লেখার আর লোক পাবে না। তোমার জন্য করুণা হয়। যদি ঈশ্বরের কৃপায় বেঁচেও যাই, তবে আমার নয় কোটির বেশি অনুরাগীরা ছেড়ে দেবে না। বিশ্বের বিভিন্ন প্রান্তে আমার ভক্তরা রয়েছেন। ওরা আমার পরিবারেরই অংশ।’
সেই ভক্তদের প্রতি অমিতাভ একটা কথাই বলেন বসে, ‘ঠোক দো শালে কো।’
ওই মৃত্যুকামনাকারী ব্যক্তির তুলনা করতে গিয়ে পুরাণে উল্লিখিত বিভিন্ন রাক্ষসের নাম উল্লেখ করে অমিতাভ লেখেন, ‘অসুর, মারীচ, মহিষাসুরদের উপনাম ওই মৃত্যুকামনাকারী ব্যক্তি।’
সেই সাথে তাকে উদ্দেশ্য করে কড়া ভাষায় লিখেন ‘চরিত্রহীন, অবিশ্বাসী, শ্রদ্ধাহীন ইতর... জ্বলে পুড়ে যাও বেহায়া, নির্লজ্জ, সমাজের কলঙ্ক।’
করোনায় আক্রান্ত অমিতাভ বচ্চন ঠোক দো শালে কো
০৬ আগস্ট ২০২০ ১১:০৫:৩৮
যে কারণে চলচ্চিত্র ছাড়েন শাহিন আলম
০৫ আগস্ট ২০২০ ২১:৩৩:৫৯
০৫ আগস্ট ২০২০ ১১:১৫:১১
০৪ আগস্ট ২০২০ ১৩:২৪:৫৩